CELEX: 62009TN0239
Language: da
Date: 2009-06-16 00:00:00
Title: Sag T-239/09 P: Appel iværksat den 16. juni 2009 af Luigi Marcuccio til prøvelse af dom afsagt den 31. marts 2009 af Personaleretten i sag F-146/07, Marcuccio mod Kommissionen

15.8.2009   
            
            
               DA
            
            
               Den Europæiske Unions Tidende
            
            
               C 193/28
            
         Appel iværksat den 16. juni 2009 af Luigi Marcuccio til prøvelse af dom afsagt den 31. marts 2009 af Personaleretten i sag F-146/07, Marcuccio mod Kommissionen
   (Sag T-239/09 P)
   2009/C 193/45
   Processprog: italiensk
   
      Parter
   
   
      Appellant: Luigi Marcuccio (Tricase, Italien) (ved avvocato G. Cipressa)
   
      Den anden part i appelsagen: Kommissionen for De Europæiske Fællesskaber
   
      Appellantens påstande
   
   Under alle omstændigheder:
   
               —
            
            
               Den appellerede kendelse ophæves fuldt ud og uden undtagelse
            
         
               —
            
            
               Det fastslås, at appellantens søgsmål i første instans, der har givet anledning til den appellerede kendelse, fuldt ud og uden undtagelse kunne antages til realitetsbehandling
            
         Principalt:
   
               —
            
            
               Appellanten gives fuldt ud og uden undtagelse medhold i sit søgsmål i første instans, og indstævnte tilpligtes at betale samtlige sagsomkostninger.
            
         Subsidiært:
   
               —
            
            
               Sagen hjemvises til fornyet behandling i Personaleretten i en anden sammensætning.
            
         
      Anbringender og væsentligste argumenter
   
   Den foreliggende appel er iværksat til prøvelse af Personalerettens kendelse af 31. marts 2009 i sag F-146/07. Ved denne kendelse afviste Personaleretten delvist og kendte delvist ugrundet appellantens søgsmål med påstand om annullation af Kommissionens afgørelse om ikke at efterkomme hans anmodning om at indlede en undersøgelse vedrørende en forsendelse, der var inficeret med anthrax, og som han var offer for i den periode, hvor han gjorde tjeneste ved Kommissionens delegation i Angola, samt om at yde ham erstatning for den skade, han har lidt som følge af denne afgørelse.
   Appellanten gør til støtte for sin påstand gældende, at Personaleretten har begået retlige fejl i relation til en række bemærkninger vedrørende sagens formalitet og den omstændighed, at hans påstande blev anset for ugrundede, samt at der er tale om fordrejning og forvanskning af de faktiske omstændigheder.